10. ΝΟΜΟΣ υπ’ αριθ. 963 της 1/26 Νοεμ. 1943 Περί συμπληρώσεως του υπ’ αριθ. 705 Νόμου της 7/9 Οκτ. 1943 «περί τροποποιήσεως και συμπληρώσεως του Νόμ. ΓΧΠ΄ «περί της ιατροδικαστικής υπηρεσίας κλπ.». Άρθρ.1.-(Αντικαθίσταται το άρθρ. 11 του Νόμ. 705/1943). Άρθρ.2.-1.Πάντες οι το πρώτον διοριζόμενοι ως ιατροδικασταί ή ως βοηθητικόν προσωπικόν εν τη ιατροδικαστική υπηρεσία διατελούσιν υπό δοκιμασίαν επί έν έτος το πολύ. Μετ’ απόφασιν του Συμβουλίου της ιατροδικαστικής υπηρεσίας, λαμβανομένην και αυτεπαγγέλτως εντός τριών μηνών από της ενιαυσίου υπηρεσίας, καθίστανται μόνιμοι και θεωρούνται οριστικώς διορισθέντες. Ο χρόνος της δοκιμαστικής υπηρεσίας μετά τον οριστικόν διορισμόν λογίζεται ως διανυθείς εν τω βαθμώ εν τω οποίω οριστικώς διορίζεται. 2.Οι υπό του Συμβουλίου κριθέντες ως μη οριστικώς διοριστέοι απολύονται αμέσως εκ της υπηρεσίας. Η απόλυσις δύναται να γίνη μετ’ απόφασιν του Συμβουλίου και κατά την διάρκειαν της ενιαυσίου δοκιμαστικής υπηρεσίας. Άρθρ.3.-Παρά τη ιατροδικαστική υπηρεσία Αθηνών προστίθενται δύο προσέτι θέσεις ιατροδικαστών. Κατά την πρώτην εφαρμογήν του παρόντος δεν έχουσιν εφαρμογήν αι διατάξεις της παρ. 2 του άρθρ. 2 του Ν. 705/1943, εφ’ όσον οι υποψήφιοι έχουσι δεκαετή τουλάχιστον εξάσκησιν του ιατρικού επαγγέλματος. Άρθρ.4.-Δι’ αποφάσεως του Υπουργού της Δικαιοσύνης δύναται, υφισταμένης υπηρεσιακής ανάγκης, να ανατίθεται εις ιατροδικαστάς Πειραιώς η εκτέλεσις υπηρεσίας εν τη ιατροδικαστική υπηρεσία Αθηνών και τανάπαλιν. Άρθρ.5.-Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. (Μετά τη σελ. 300(β) Σελ. 300,01 Τεύχος    Σελ.      Ιατροδικαστές 6.Γ.β.10 6.Γ.β.10 Ιατροδικαστές 